Diari Oficial de la Generalitat Valenciana


Sumari del DOGV 9048, del 25-03-2021 (2021/2786)

Resolució d'11 de març de 2021, de l'Entitat Pública de Sanejament d'Aigües Residuals de la Comunitat Valenciana, sobre informació pública del projecte de construcció i estudi d'impacte ambiental de les obres de reforma de l'EDAR d'Orihuela-Centre. Orihuela.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/2786


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Resolució d'11 de març de 2021, de l'Entitat Pública de Sanejament d'Aigües Residuals de la Comunitat Valenciana, sobre informació pública del projecte de construcció i estudi d'impacte ambiental de les obres de reforma de l'EDAR d'Orihuela-Centre. Orihuela. [2021/2786]  
Una vegada supervisat i aprovat tècnicament el projecte de construcció de les obres de reforma de l'EDAR d'Orihuela-Centre. Orihuela (Alacant), s'acorda, en relació amb aquest projecte i estudi d'impacte ambiental, l'obertura d'un període d'informació pública en la forma prevista en la Llei 39/2015, d'1 d'octubre, del procediment administratiu comú de les administracions públiques. El projecte de les obres de reforma de l'EDAR d'Orihuela-Centre està subjecte a l'avaluació d'impacte ambiental simplificada.  
El període d'informació pública s'obri als efectes de la legislació general, legislació sectorial, així com als que es preveuen en la Llei 21/2013, de 9 de desembre, d'avaluació ambiental, i en la Llei 2/1989, de 3 de març, d'impacte ambiental de la Generalitat Valenciana, i en els reglaments que la despleguen (Decret 162/1990 i Decret 32/2006, que modifica l'anterior) i de la possible afecció de béns i drets públics i privats que puguen representar les obres.  
  
Per tot això, l'Entitat Pública de Sanejament d'Aigües Residuals de la Comunitat Valenciana acorda:  
  
Exposar al públic el projecte i l'estudi d'impacte ambiental de les obres de reforma de l'EDAR d'Orihuela-Centre. Orihuela (Alacant), per un termini de 30 dies hàbils, comptats a partir de l'endemà de la publicació en el Diari Oficial de la Generalitat Valenciana.  
  
Durant aquest període, el projecte i l'estudi d'impacte ambiental podran consultar-se en la pàgina web http://www.epsar.gva.es/  
  
Les observacions i al·legacions poden presentar-se per via telemàtica en el correu electrònic epsar\_chbcq@dmj.dx  
  
A causa de la situació de la crisi sanitària ocasionada per la Covid-19, la Generalitat ha implantat mesures de contenció extraordinària en els seus centres de treball potenciant l'atenció no presencial de persones usuàries sempre que siga possible i prioritzant l'atenció telefònica i telemàtica. És per això que es podrà consultar un exemplar del projecte i de l'estudi d'impacte ambiental i/o presentar les observacions i al·legacions a aquests, en les oficines de l'Entitat Pública de Sanejament d'Aigües Residuals de la Comunitat Valenciana (carrer d'Álvaro de Bazán, 10-entresol, 46449 València), solament en cas justificat motivadament per a aquells interessats que no disposen de mitjans per a la consulta telemàtica. Per a procedir a la consulta presencial dels documents o presentar-hi les observacions i al·legacions, és necessari concertar cita prèvia en el telèfon 600 163 108 o a través del correu electrònic gwahb@ziw.mh  
  
València, 11 de març de 2021.- El gerent: Augusto Montamarta Bartet.